stanford-oval/wikipedia huggingface dataset:
Luettelo Ranskan avointen naisten nelinpelin voittajista

Ranskan avoin tennisturnaus on vuosittain järjestettävä tennisturnaus, joka pelataan massakentillä Stade Roland-Garrosissa Pariisissa, Ranskassa. Naisten nelinpeliturnaus pelattiin ensimmäistä kertaa vuonna 1907.
Francisco Canindé Palhano

Francisco Canindé Palhano (s. 1. tammikuuta 1949 São José de Mipibu) on brasilialainen roomalaiskatolinen piispa. Hänet vihittiin papiksi Natalin arkkihiippakuntaan 2. helmikuuta 1975 ja nimitettiin Bonfimin hiippakunnan johtoon 26. heinäkuuta 2006. Piispaksi vihkiminen seurasi 21. lokakuuta. Pääkonsekraattorina toimi Matias Patrício de Macêdo, jota avustivat Jaime Vieira Rocha ja Heitor de Araújo Sales.
Francesco Guido Ravinale

Francesco Guido Ravinale (s. 17. huhtikuuta 1943 Biella) on italialainen roomalaiskatolinen piispa. Hänet vihittiin papiksi 25. kesäkuuta 1967 ja nimitettiin Astin hiippakunnan johtoon 21. helmikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Severino Poletto, jota avustivat Enrico Masseroni ja Massimo Giustetti. Ravinale asetettiin virkaansa 2. huhtikuuta 2000.
Los Angelesin kansainvälinen lentoasema

Los Angelesin kansainvälinen lentoasema (IATA: LAX, ICAO: KLAX) on lentoasema Los Angelesissa, Kaliforniassa. Se on maailman viidenneksi vilkkain lentoasema sekä Yhdysvaltain toiseksi vilkkain matkustajamäärissä mitattuna (2019). Lentoaseman kautta matkusti 84 557 968 ihmistä vuonna 2017. Kentältä tehtiin nousuja ja laskuja 700 362 kappaletta vuonna 2017.
Historia

Los Angelesin kaupunki teki päätöksen Los Angelesin kansainvälisen lentokentän rakentamisesta Mines Fieldina tunnetulle alueelle heinäkuussa 1928. Lentokentän ensimmäinen rakennus, Hangar No. 1, rakennettiin seuraavana vuonna. Lentokenttä vihittiin käyttöön virallisesti 7. heinäkuuta 1930. Ensimmäiset kaupalliset lennot Los Angelesin lentokentällä aloitettiin kuitenkin vasta vuonna 1946. Lentokentän ensimmäinen terminaali avattiin tammikuussa 1984. Kuusi vuotta myöhemmin lentokentän alkuperäinen Hangar No. 1 -rakennus hyväksyttiin Register of Historical Places -listalle kansallisesti arvokkaana muistomerkkinä. Helmikuussa 2007 lentokentällä tehtiin ensimmäinen laaja remontti, kun Tom Bradley International -terminaaliin tehtiin 700 miljoonaa dollaria maksanut sisätilaremontti.
Lentoasema suljettiin 29. huhtikuuta 1992, Rodney Kingiin kohdistuneen rasistisen poliisiväkivaltatapauksen aiheuttamien Los Angelesin mellakoiden takia. Se avautui uudelleen 17. tammikuuta 1994, Northridgen maanjäristyksen jälkeen.
Lentoasemaa vuonna 1931. Kuvan keskellä on Hangar No. 1.
Lentoasemaa vuonna 1962.
Lentoasemaa vuonna 1963.
Arkkitehtuuri

Lentoasemaan kuuluu Theme Building -nimellä tunnettu rakennus, joka on itsessään nähtävyys. Se on 1961 valmistunut ’avaruusajan arkkitehtuuria’ (ns. Googie-arkkitehtuuria) ilmentävä rakennus, jonka on sanottu muistuttavan neljälle jalalle laskeutunutta avaruusalusta tai ufoa. Rakennuksen pääsuunnittelijoita olivat William Pereira ja Charles Luckman, mukana myös Paul Williams ja Welton Becket.
Terminaalit

Lentokenttä jakautuu yhdeksään terminaaliin, jotka muodostavat keskenään hevosenkengän muotoisen kompleksin. Terminaalien yhteenlaskettu pinta-ala on 186 000 neliömetriä.
Terminaalit > Terminaalit

Terminaali 1
Terminaali 2
Terminaali 3
Tom Bradley International Terminal
Terminaali 4
Terminaali 5
Terminaali 6
Terminaali 7
Terminaali 8
Kiitotiet

Lentoasemalla on neljä keskenään samansuuntaista kiitotietä, 06L/24R, 06R/24L, 07L/25R ja 07R/25L.
Turvallisuus

Los Angelesin kansainvälisen lentoaseman turvallisuus on Los Angelesin lentokenttäpoliisin vastuulla. Lentokenttäpoliisi perustettiin vuonna 1946 ja siihen kuului alkujaan vain kuusi aseistettua "lentokenttävartijaa" sekä yksi lentokenttäpoliisien toimintaa valvonnut valvoja. Nykyisin lentokenttäpoliisin alaisuudessa työskentelee noin 1 100 poliisia sekä siviiliä.
Kiitotiellä 24L sattui 35-henkeä vaatinut onnettomuus US Airwaysin lento 1493 helmikuussa 1991.
Aiheesta muualla

Kuvia tai muita tiedostoja aiheesta Los Angelesin kansainvälinen lentoasema Wikimedia Commonsissa
Kotisivut
Los Angelesin kansainvälinen lentoasema (Form 5010 PDF) (englanniksi)
Lentokoneita Tom Bradley International -terminaalin edessä vuonna 2015.
Fosfiitit

Fosfiittien yleinen rakenne
Fosfiitit  ovat orgaanisia yhdisteitä, joille tunnusomainen funktionaalinen ryhmä on P(OR)3, missä R on orgaaninen ryhmä. Ne ovat siis fosforihapokkeen estereitä. Fosfiittejä käytetään muun muassa orgaanisen kemian synteeseissä, palonestoaineina ja hapettumisenestoaineina.
Ominaisuudet ja valmistus

Huoneenlämpötilassa fosfiitit ovat useimmiten nesteitä tai kiinteitä aineita. Yhdisteet hydrolysoituvat happamissa tai emäksisissä olosuhteissa dialkyylifosfiiteiksi tai fosfonaateiksi. Ne myös hapettuvat suhteellisen helposti. Fosfiiteille tyypillinen reaktio on Michaelis–Arbuzov-reaktio, jossa muodostuu fosfonaatteja.
Fosfiitteja valmistetaan alkoholeista tai fenoleista ja fosforitrikloridista. Käytettäessä alkoholeja on mukana oltava myös amiineja emäksinä. Triaryylifosfiitit reagoivat alkoholien kanssa aryylidialkyylifosfiiteiksi.
Francisco Calvo

Francisco Calvo Minnesota Unitedin pelaajana vuonna 2019.
Francisco Javier Calvo Quesada (s. 8. heinäkuuta 1992) on costaricalainen jalkapalloilija, pelipaikaltaan keskuspuolustaja. Hän edustaa meksikolaista Juárezia. Hän on aiemmin pelannut muun muassa Pohjois-Amerikan MLS:ssä ja Turkissa.
Calvo aloitti liigauransa kotimaassaan vuonna 2011 Heredianossa, josta hän vuoden jälkeen siirtyi puoleksi vuodeksi Pérez Zeledóniin. Alkuvuoden 2013 hän edusti tanskalaisseura Nordsjællandia mutta pelasi vain kolmessa liigaottelussa muutamia kymmeniä minuutteja. Kesällä 2013 hän palasi kotimaahansa Heredianon joukkueeseen. Hän pelasi Costa Ricassa myös Santosissa lainasopimuksella ja Saprissassa, kunnes hän vuoden 2017 alussa siirtyi Yhdysvaltoihin. Calvo pelasi MLS:ssä Minnesota Unitedin joukkueessa 2,5 vuoden aikana 60 liigaottelua ja teki niissä viisi maalia. Toukokuussa 2019 hän siirtyi Chicago Fireen, jossa hän 2,5 vuoden aikana pelasi 62 liigaottelua ja teki niissä viisi maalia. Vuonna 2022 hän pelasi San Jose Earthquakesissa 13 MLS-ottelua ja teki niissä kaksi maalia.
Calvo siirtyi kesällä 2022 turkkilaisseura Konyasporiin. Hän pelasi kaudella 2022–2023 Turkin Superliigassa 31 ottelua, joissa hän teki kolme maalia, ja seuraavan kauden alkupuoliskolla 17 ottelua. Hän siirtyi tammikuussa 2024 meksikolaisseura Juáreziin.
Calvo pelasi Costa Rican maajoukkueessa ensimmäisen kerran heinäkuussa 2011 Copa Américassa Kolumbiaa vastaan. Hän pelasi myös vuosien 2016 ja 2024 Copa Américassa sekä vuosien 2015, 2017, 2019, 2021 ja 2023 CONCACAF Gold Cupissa, joista vuoden 2017 turnauksessa Costa Rica ylsi välieriin. Vuoden 2018 maailmanmestaruuskilpailuissa Calvo pelasi ensimmäisessä alkulohko-ottelussa Serbiaa vastaan täydet minuutit ja tuli toisessa alkulohko-ottelussa Brasiliaa vastaan vaihdosta 15 minuutiksi kentälle. MM-kilpailuissa 2022 hän pelasi täydet minuutit kahdessa ensimmäisessä alkulohko-ottelussa mutta oli kolmannesta poissa pelikiellon vuoksi saatuaan molemmissa aiemmissa otteluissa varoituksen. Hän on 96 maaottelussaan tehnyt yhteensä 12 maalia.
Francesco Imberti

Francesco Imberti (25. joulukuuta 1882 Racconigi – 27. tammikuuta 1967) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1906 ja nimitettiin Aostan hiippakunnan johtoon 23. heinäkuuta 1932. Piispaksi vihkiminen seurasi 11. syyskuuta. Pääkonsekraattorina toimi Maurilio Fossati, jota avustivat Costanzo Castrale ja Giovanni Battista Pinardi.
Imberti sai 10. lokakuuta 1945 nimityksen Vercellin arkkipiispaksi, jona hän toimi, kunnes jäi eläkkeelle 5. syyskuuta 1966. Hän sai eläkkeellejäämispäivänään vielä nimityksen Vulturian titulaariarkkipiispaksi.
Imberti osallistui Vatikaanin toiseen kirkolliskokoukseen.
Fire Under My Feet

| ”Fire Under My Feet” Leona Lewis |
| --- | --- | --- |

Singlen tiedot
 Albumilta: I Am
 Julkaistu: 6. kesäkuuta 2015
 Tekijä(t): Leona Lewis, Toby Gad
 Tuottaja(t): Gad
 Tyylilaji: pop
 Kesto: 03.34
 Levy-yhtiö: Island Records, Def Jam
Leona Lewisin muut singlet
| ”One More Sleep” 2013 | ”Fire Under My Feet” 2015 | ”I Am” 2015 |
”Fire Under My Feet”  on englantilaisen laulaja-lauluntekijän Leona Lewisin kappale, joka julkaistiin singlenä 6. kesäkuuta 2015. Single on Lewisin ensimmäinen, jonka hän julkaisi uuden levy-yhtiön, Island Recordsin alla. Kappaleen sisältävä Lewisin viides studioalbumi I Am julkaistiin syyskuussa 2015.
”Fire Under My Feet” kuultiin ensimmäistä kertaa radiossa 11. toukokuuta 2015. Kappaleen musiikkivideon on ohjannut Declan Whitebloom.
Kappaleet

Fire Under My feet – 3.34
Fittja

Tukholman metroa Fittjassa.
Fittja on alue Tukholman läänin Botkyrkan kunnassa. Se on kerrostaloalue.
Tukholman metron Fittjan metroasema on ulkoilma-asema. Tukholman mellakat 2013 ulottuivat myös Fittjaan.
MD Helicopters MD 500

| MD 500 |
| --- | --- |
 Suomen maavoimien MD 500 -helikopteri "HH-10"
Kuvaus
Tyyppi:  kevyt helikopteri
Miehistö:  1
Matkustajamäärä:  3
Valmistaja:   Hughes Helicopters  McDonnell-Douglas  MD Helicopters 
Massa
Lentoonlähtömassa: 1361 kg
Suoritusarvot
Lentonopeus:  280 km/h
MD Helicopters MD 500 on MD Helicoptersin valmistama helikopterisarja, jonka oikeudet se on ostanut McDonnell Douglas Helicopters -divisioonalta Boeingilta helmikuussa 1999. MD 500 on peräisin Hughes Helicoptersin kehittämästä mallista Hughes 500.
Hughes 500 (tai "Model 500") on saanut alkunsa siviiliversiona Hughes OH-6 Cayuse -mallista.
Ominaisuudet

Oma paino (riippuu mallista ja versiosta) 750 - 850 kg
Lentoonlähtöpaino max 1361 kg
Pituus 9,31 m
Leveys (pääroottorin halkaisija) 8,06 m
Korkeus  3,00 m
Matkalentonopeus 210 km/h
Lentonopeus max 280 km/h
Sisäpuolinen kuorma n. 350 kg
Ulkopuolinen kuorma n. 600 kg
Toiminta-aika n. 2,5 h
Toimintamatka max 500 km
Suurin polttoainekuorma 189 kg
Miehistö 1
Matkustajia 3
Valmistusmaa USA
Käyttäjät

Mallin helikoptereita käyttävät eri tehtävissä ainakin Kanada, Chile, Kolumbia, Ecuador, Suomi, Unkari, Korean Demokraattinen tasavalta, Italia ja USA.
MD500 käyttö Suomessa

Suomen maavoimat käyttää MD500-helikoptereita helikopterilentäjien koulutukseen, henkilökuljetuksiin, tiedustelulentoihin, etsintätehtäviin ja muihin tehtäviin. Koneet siirrettiin maavoimille ilmavoimilta, kun helikopterien operointi siirtyi maavoimien vastuulle. Suomessa on ollut käytössä MD500:n alatyyppejä C, D ja E.
Helikopterilinjaraivaus, ja erikoisnostot
Tietoja

500-sarjan ominaisuuksista akseliturbiini- moottori on asennettu 45 asteen kulmassa takaosaa kohti.
Moottorin pakokaasun portti sijaitsee lopussa ohjaamon alla.
Aiheesta muualla

Kuvia tai muita tiedostoja aiheesta MD Helicopters MD 500 Wikimedia Commonsissa
Francesco II Sforza

Francesco II. Tizianin muotokuva.
Francesco II Sforza (4. helmikuuta 1495 – 1. marraskuuta 1535), koko nimeltään Francesco II Maria Sforza, oli Milanon herttua 1521–1535.
Hän oli Ludovico Sforzan eli Ludovico il Moron ja Beatrice d’Esten toinen poika. Francesco oli maanpaossa Saksassa, kun ranskalaiset miehittivät Milanon herttuakunnan. Francesco nousi valtaistuimelle vuonna 1521 keisari Kaarle V:n ja paavi Leo X:n välisen liiton myötä.
Pescaran markiisi syytti Francescoa maanpetoksesta vuonna 1525, minkä seurauksena Kaarle V miehitti Milanon herttuakunnan. Sen jälkeen Francesco liittyi Cognacin liittoon ja sai onnistuneen sotaretken jälkeen vuonna 1529 herttuakunnan takaisin haltuunsa. Francesco meni naimisiin Kaarle V:n veljentyttären Kristiina Tanskalaisen kanssa vuonna 1534. Francesco II:n kuoltua Milanon herttuakunnasta tuli avioliittosopimuksen mukaisesti osa Pyhää saksalais-roomalaista keisarikuntaa, koska Francescolla ja Kristiinalla ei ollut laillisia perillisiä.
Francescon veli oli Ercole Massimiliano Sforza (1512–1515).
Fire in the Brain

| Fire in the Brain Oz |
| --- | --- | --- |

Studioalbumin tiedot
 Äänitetty : 1983
 Julkaistu: 1983
 Tuottaja(t): Börje ”The Boss” Forsberg & Oz
 Tyylilaji: heavy metal
 Levy-yhtiö: Wave Black Mark
Ozin muut julkaisut
| The Oz 1982 | Fire in the Brain 1983 | III Warning 1984 |
Fire in the Brain on suomalaisen Oz-yhtyeen toinen albumi vuodelta 1983. Yhtye oli uudistunut niin miehistöltään kuin musiikillisestikin, ja uuden raskaamman tyylin myötä albumi saavutti suosiota Pohjoismaiden heavy metal -piireissä ja julkaistiin myös Yhdysvalloissa sekä Japanissa. Black Mark -yhtiö julkaisi albumin uudelleen CD-muodossa 1990-luvulla.
Kappaleet

Search Lights – 3.19
Fortune – 2.47
Megalomaniac – 2.50
Black Candles – 5.06
Gambler – 3.16
Stop Believin – 3.59
Free Me, Leave Me – 3.27
Fire in the Brain – 2.57
kaikki kappaleet Jay C. Blade paitsi 2 ja 5 Jay C. Blade ja Spooky Wolff
Muusikot

Ape De Martinez – laulu
Spooky Wolff – kitara
Speedy Foxx – kitara
Jay C. Blade – basso
Mark Ruffneck – rummut
Aiheesta muualla

Fire in the Brain Discogsissa. (englanniksi)
Albumi Fire in the Brain Encyclopaedia Metallum -sivustolla (englanniksi)
Fool for Your Loving

| ”Fool for Your Loving” Whitesnake |
| --- | --- | --- |

Singlen tiedot
 Albumilta: Ready an’ Willing
 Julkaistu: 1980
 Tuottaja(t): Martin Birch
 Tyylilaji: hard rock, blues rock
 Kesto: 04.17
 Levy-yhtiö: United Artists
Whitesnaken muut singlet
| ”Long Way from Home” 1979 | ”Fool for Your Loving” 1980 | ”Ready an’ Willing” 1980 |
Fool for Your Loving on brittiläisen hard-rockyhtye Whitesnaken single vuodelta 1980. Se julkaistiin albumilla Ready an' Willing. Kappale on yksi yhtyeen suosituimpia ja se on vakiintunut Whitesnaken keikkasetissä. Kappale sisältää tunnetun riffin ja kertosäkeen. Siitä tehtiin uusintaversio vuonna 1989 albumilla Slip of the Tongue.
Kappaleet

7"-versio
Fool for Your Loving – 4.17 (säv. Coverdale/Marsden/Moody)
Mean Business – 3.49 (säv. Whitesnake)
Don't Mess With Me – 3.25 (säv. Whitesnake)
Kahden kappaleen 7"-versio
Fool for Your Loving – 4.17 (säv. Coverdale/Marsden/Moody)
Black and Blue – 4.06 (säv. Coverdale/Moody)
Kokoonpano

David Coverdale – laulu
Bernie Marsden – kitara
Jon Lord – koskettimet
Neil Murray – basso
Micky Moody – kitara
Ian Paice – rummut
David Coverdale – laulu
Steve Vai – kitara
Rudy Sarzo – basso
Tommy Aldridge – rummut
Fitzcarraldo

| Fitzcarraldo |
| --- | --- |

Ohjaaja:  Werner Herzog
Käsikirjoittaja:  Werner Herzog
Tuottaja:   Werner Herzog  Willi Segler  Lucki Stipetic  Renzo Rossellini  Walter Saxer 
Säveltäjä:  Florian Fricke
Kuvaaja:  Thomas Mauch
Leikkaaja:  Beate Mainka-Jellinghaus
Pääosat:   Klaus Kinski  José Lewgoy  Claudia Cardinale 
Valmistustiedot
Valmistusmaa:  Saksa
Tuotantoyhtiö:  Werner Herzog Filmproduktion
Levittäjä:  Filmverlag der Autoren Netflix Amazon Video iTunes Xfinity Streampix
Ensi-ilta:  1982
Kesto:  158 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Fitzcarraldo on Werner Herzogin vuonna 1982 valmistunut elokuva, jossa pääosaa esittää Klaus Kinski. Tarinan päähahmo irlantilainen Brian Sweeney Fitzgerald (Fitzcarraldo) on innokas oopperanystävä, jolla on suuruudenhullu haave. Tositarinaan perustuva elokuva kuvaa tämän yhden miehen sinnikästä taistelua unelmiensa ja haaveittensa puolesta.
Irlantilainen liikemies omistaa jäätehtaan 1900-luvun alun Perussa ja haaveilee oopperan perustamisesta Amazonin yläjuoksun pikkukaupunkiin. Hän saa idean, että jos läheiselle jokialueelle saisi viedyksi jokilaivan, hän voisi sen avulla ansaita rahat oopperaa varten. Todellisen elämän Fitzgerald vei laivan joelle osina, mutta Herzogin tarinassa laiva raahataan kokonaisena korkean kannaksen yli.
The New York Timesin kriitikot valitsivat Fitzcarraldon vuonna 2004 yhdeksi kaikkien aikojen tuhannesta parhaasta elokuvasta.
Finlands svenska Marthaförbund

| Finlands svenska Marthaförbund |
| --- | --- |
 Marthaförbundet 
Perustettu:  1899
Tyyppi:  rekisteröity yhdistys
Toimiala:  Kotitalous, neuvonta, vapaa-aika- ja harrasteyhdistys
Kotipaikka:  Helsinki
Toiminta-alue:  Svenskfinland
Jäsenet:  167 jäsenjärjestöä
Viralliset kielet:  ruotsi
Puheenjohtaja:  Andrea Hasselblatt
Jäsenlehti:  Martha
Aiheesta muualla
Sivusto
Infobox OKNimi-testi OK: 
Finlands svenska Marthaförbund rf, lyhennetään usein Marthaförbundet on suomalainen marttaliikettä edustava kattojärjestö. Sen jäsenjärjestöihin kuuluu hieman lähes 9000 henkilöä, mikä tekee siitä jäsenmäärältään Suomen suurimman ruotsinkielisen naisjärjestön.
Liiton puheenjohtaja on Andrea Hasselblatt. Hän on ollut liiton puheenjohtaja vuodesta 2014 alkaen..
Historia

Liitto sai alkunsa vuonna 1899 suomenkielisen vastinjärjestönsä, Marttaliiton, tavoin ja aloitti tuolloin nimellä Bildning i hemmen, jonka kenraalikuvernööri Bobrikov hylkäsi. Kun marttaliikkeen pioneeri Lucina Hagman kehitti liikkeelle uuden nykyisen nimen, järjestö sai aloittaa toimintansa ja alkoi heti kampanjoimaan naisten äänioikeuden puolesta.. Toinen tärkeä aloite oli opettaa naisväestöä lukemaan.
Marttaliitto jakautui suomen- ja ruotsinkieliseen kattojärjestöön vuonna 1924. Toisaalta ruotsinkieliset martat painottivat myös hieman enemmän ruotsin kieltä ja paikallisidentiteettiä..
Vuonna 2018 liitto aloitti sisäisen projektinsa, jossa liittoon kuuluvat paikallisjärjestöt arvioivat järjestön omaisuuden arvon vakuutusasioiden päivittämiseksi. Merkittävä osa järjestöjen omistamasta irtaimistosta, kuten huonekalut ja taideteokset, on peräisin vanhoilta jäseniltä eikä niiden mahdollisesti korkeaa arvoa ole koskaan virallisesti määritelty..
Sekä suomen- että ruotsinkieliset martat juhlivat 120-vuotisjuhlaansa vuonna 2019. Juhlavuoden teemana olivat ympäristöystävällisyys, arjen kestävyys ja yhteisöllisyys. Juhlapäivänä 8. syyskuuta järjestettiin Turun tuomiokirkossa juhlajumalanpalvelus, jonka jälkeen liitot järjestivät yhdessä seurakunnan kanssa kahvitilaisuuden Tuomiokirkon torilla..
Organisaatio ja toiminta

Liittoon kuuluu yhteensä 167 jäsenjärjestöä, jotka toimivat 13 eri maantieteellisellä alueella (sulkeissa paikallisyhdistysten määrä):
Porvoon seutu (25)
Helsingin seutu (42)
Pietarsaaren seutu (18)
Kokkolan seutu (20)
Keski-Uudenmaan seutu (47)
Uudenkaarlepyyn seutu (17)
Etelä-Pohjanmaan seutu (23)
Ungmartha (nuorten liitto)
Vaasan seutu (42)
Länsi-Uudenmaan seutu (33)
Turun seutu (45)
Ahvenanmaan seutu (17)
Itä-Uudenmaan seutu (21)
Marthaförbundetin toiminta ei eroa suomenkielisten marttojen toiminnasta. Siihen kuuluu kotitalousneuvonta ja erilaisten kurssien järjestäminen. Vuonna 2018 liitto järjesti Spismannen-nimisen kurssin eri puolilla toiminta-aluettaan. Kurssin tavoitteena oli kannustaa miehiä keittiöön. Lisäksi kurssilla haluttiin kiinnittää huomiota kasvisten lisäämiseen miesten ruokavaliossa..
Marthaförbundet jakaa vuosittain Årets samhällsinsats -palkintoa tahoille, jotka ovat tehneet merkittäviä panostuksia yhteiskunnalliseen keskusteluun. Vuonna 2018 palkinnon sai Maalahden paikallisosasto, joka kuvautti jäsenistönsä rintoja kalenteriin kerätäkseen rahaa rintasyöpätutkimukseen ja normalisoidakseen naisten rinnat. Ilta-Sanomat tarttui kampanjaan ja kirjoitti siitä artikkelin viihde-kategoriaansa, mikä aiheutti pahennusta.. Muita liiton jakamia tunnustuksia ovat Årets Lucina ja Årets eldsjäl. Ensimmäinen on tarkoitettu ansioituneelle luottamustehtävässä toimivalle martalle ja toinen kenelle tahansa liikkeen hyväksi toimineelle jäsenelle..
Vuonna 2020 Marthaförbundet sai opetus- ja kulttuuriministeriöltä 55 000 euron tukea hankkeisiin, joilla mm. kohennettaisiin alle 29-vuotiaiden nuorten talous- ja yrittäjyystaitoja.
Liiton julkaisema jäsenlehti Martha ilmestyy kuusi kertaa vuodessa. Lehden alkuperäinen nimi oli Husmodern ja se perustettiin vuonna 1903. Nykyisen nimensä lehti sai 1999..
Yhdessä suomalaisen vastinjärjestönsä kanssa liitto kuuluu Pohjoismaiden Naisliitoon.
Aiheesta muualla

Martha-lehden verkkoversio
Fittouga

| Fittouga |
| --- | --- |
 Fittouga
 Koordinaatit: 15°49′22″N, 3°41′55″W 
Valtio:  Mali
Alue:  Timbuktun alue
Piiri:  Niafunkén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  976 km²
Väkiluku (2009):  30 600
Infobox OKVirheellinen NIMI-arvo: 
Fittouga on maalaiskunta Timbuktun alueen Niafunkén piirissä Malissa. Sen keskuskylä Saraféré sijaitsee Nigerjoen sivuhaaran Bara Issan varrella 35 kilometriä Niafunkésta itään. Kunnassa on 30 600 asukasta (vuonna 2009).
Fittougan kunnan pinta-ala on 976 neliökilometriä. Se rajoittuu etelässä Niafunkén piirin N’Gorkoun, lännessä Koumaïran ja Soboundoun, pohjoisessa Banikane Narhawan ja idässä Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Sen läpi virtaa Bara Issa sivuhaaroineen, jotka muodostavat väliaikaisia järviä.
Kuntaan kuuluu 64 kylää. Asukkaat ovat etupäässä fulbeja, bambaroita, songhaita ja bozoja.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, hirssi, durra, maniokki, maapähkinä ja lehmänpapu. Kotieläimiä ovat naudat, vuohet, lampaat, aasit, hevoset, kamelit ja siipikarja. Bozot harjoittavat tulva-aikana kalastusta. Saraféréssa ja Garnatyssa pidetään viikoittaiset markkinat. Karjaa ja kalaa viedään myytäväksi Moptiin.
Kunnan liikenneyhteydet ovat heikot. Kuivana aikana Saraférésta on tieyhteys Moptiin. Tulva-aikaan ainoa liikenneväline on vene. Palveluihin kuuluu 12 alakoulua, yksi yläkoulu ja kolme terveysasemaa.
Fu

Fu tarkoittaa seuraavia:
fu, katakana-merkki フ ja hiragana-merkki ふ, japanin kielen kana-merkki
Fu, hallintoalue Nepalissa.
Henkilöt

Fu on seuraavien henkilöiden nimi:
Du Fu (712–770), kiinalainen runoilija
Mi Fu (1051–1107), kiinalainen taidemaalari
Marco Fu (s. 1978), hongkongilainen snooker-ammattilainen
Yan Fu (1854–1921), kiinalainen filosofi ja kääntäjä
Fu Mingxia (s. 1978), kiinalainen uimahyppääjä.
Frank Worthington

Frank Stewart Worthington (23. marraskuuta 1948 – 22. maaliskuuta 2021) oli brittiläinen jalkapalloilija. Hän pelasi muun muassa Tranmere Rovers FC:ssä, jossa hän toimi myös managerina. Hän pelasi myös Englannin jalkapallomaajoukkueessa.
Fire and Water

| Fire and Water Free |
| --- | --- | --- |

Studioalbumin tiedot
 Äänitetty : Trident- ja Island-studiot
 Julkaistu: 26. kesäkuuta 1970
 Formaatti: LP, CD
 Tuottaja(t): Free, John Kelly
 Tyylilaji: hard rock, blues rock
 Kesto: 35.01
 Levy-yhtiö:  Island Records    A&M Records
Listasijoitukset
  2. (11. heinäkuuta 1970)    17. (1970)    19. (viikko 40/1970)
Freen muut julkaisut
| Free 1969 | Fire and Water 1970 | Highway 1970 |
Fire and Water on brittiläisen Free-yhtyeen 26. kesäkuuta 1970 julkaistu kolmas ja samalla menestynein albumi. Sillä on yhtyeen tunnettu kappale, singlehitti ”All Right Now”. Sekä kappale että albumi muodostuivat yhtyeen läpimurroiksi, ja molemmat nousivat Britanniassa listasijalle 2 kesällä 1970. Fire and Water menestyi myös Yhdysvalloissa yltäen ainoana Free-albumina Billboardin top 20:een.
Kappaleet

A-puoli
Fire and Water – 3.57 (säv. Andy Fraser/Paul Rodgers)
Oh I Wept – 4.26 (säv. Rodgers/Paul Kossoff)
Remember – 4.23 (säv. Fraser/Rodgers)
Heavy Load – 5.19 (säv. Fraser/Rodgers)
B-puoli
Mr Big – 5.55 (säv. Fraser/Rodgers/Kossoff/Simon Kirke)
Don’t Say You Love Me – 6.01 (säv. Fraser/Rodgers)
All Right Now – 5.32 (säv. Fraser/Rodgers)
Kappaleet > Vuoden 2001 CD-version bonuskappaleet

Oh I Wept – 4.22 (vaihtoehtoinen lauluraita)
Fire and Water – 4.24 (uusi stereomiksaus)
Fire and Water – 3.08 (BBC-sessio)
All Right Now – 5.29 (BBC-sessio)
All Right Now – 4.18 (singleversio)
All Right Now – 3.31 (ensimmäinen versio)
Kokoonpano

Paul Rodgers – laulu
Paul Kossoff – kitara
Andy Fraser – bassokitara
Simon Kirke – rummut